उड़ान के वक्त आया हार्ट अटैक, म्यांमार डायवर्ट; एक हफ्ते में ऐसी तीसरी घटना
Indigo Flight Diverted To Myanmar; Medical Emergency In Flight; Passenger Dies from Heart Attack in Airline, बैंकॉक से मुंबई जा रही इंडिगो की फ्लाइट में एक यात्री की रविवार को हार्ट अटैक से मौत हो गई। एयरलाइन ने इसकी जानकारी सोमवार की दी।
बैंकॉक से मुंबई जा रही इंडिगो की फ्लाइट में एक यात्री की रविवार को हार्ट अटैक से मौत हो गई। एयरलाइन ने इसकी जानकारी सोमवार को दी। इंडिगो के मुताबिक, उड़ान के दौरान एक यात्री को हार्ट अटैक आया, जिसके बाद फ्लाइट को म्यांमार डायवर्ट किया गया। फिलहाल, एयरलाइंस ने यात्री के बारे में अभी कुछ डिटेल नहीं दी है।
बता दें एक हफ्ते में यह तीसरी घटना है, जब मेडिकल इमरजेंसी के चलते विमान की लैंडिंग कराई गई है। इससे पहले 16 और 17 मार्च को भी ऐसा मामला सामने आया था। इन दोनों ही मामलों में भी यात्री की मौत हो गई थी।
एयरपोर्ट पर मौजूद मेडिकल टीम ने मौत की पुष्टि की 
एयरलाइन के मुताबिक, इंडिगो की फ्लाइट संख्या 6E-57 अपने तय समय के अनुसार रविवार शाम 4 बजे बैंकॉक से मुंबई के लिए उड़ान भरी थी। उड़ान के करीब एक घंटे के बाद ही विमान में सवार एक यात्री की हालत बिगड़ गई।
बताया जा रहा है कि यात्री को अचानक हार्ट अटैक आया था, जिसकी जानकारी क्रू मेंमर्स ने एयरपोर्ट अथॉरिटी को दी। जानकारी मिलने के बाद विमान को म्यानंमार एयरपोर्ट के तरफ मोड़ दिया गया।
इंडिगो के मुताबिक, एयरपोर्ट पर मेडिकल की टीम पहले से ही मौजूद थी, लेकिन इलाज से पहले ही उसकी मौत हो चुकी थी। यहां से करीब पांच घंटे बाद विमान ने फिर से उड़ान भरी।
पहले भी हुई हैं ऐसी घटनाएं... 
1). रांची-पुणे इंडिगों की फ्लाइट नागपुर डायवर्ट, यात्री की मौत
17 मार्च को रांची-पुणे इंडिगो की एक फ्लाइट को एक यात्री की मेडिकल इमरजेंसी के बाद नागपुर एयरपोर्ट पर डायवर्ट किया गया था। लैंडिंग के बाद यात्री को अस्पताल ले जाया गया जहां उसे मृत घोषित कर दिया गया।
2). स्पाइसजेट की फ्लाइट में भी एक बुजुर्ग महिला की मौत
16 मार्च को मुंबई से गोरखपुर स्पाइसजेट की फ्लाइट में भी एक बुजुर्ग महिला की मौत हो गई थी। मीडिया रिपोर्ट्स के मुताबिक, मुंबई से उड़ान भरने के करीब 25 मिनट बाद ही उनकी मौत हो गई थी। उनके बेटे राजकुमार सिंह ने बताया कि उनको दिल का दौरा पड़ा था। हालांकि, वे स्वस्थ थीं, लेकिन विमान में अचानक उनकी तबीयत बिगड़ गई थी।
विमानों की इमरजेंसी लैंडिंग से जुड़ी ये खबर भी पढ़ें... 
दिल्ली से दोहा जा रही फ्लाइट में यात्री की मौत, तबीयत बिगड़ने पर इंडिगो विमान की कराची में इमरजेंसी लैंडिंग की थी
दिल्ली से कतर की राजधानी दोहा जा रही इंडिगो की फ्लाइट में 60 साल के एक पैसेंजर की तबीयत बिगड़ गई। मेडिकल इमरजेंसी को देखते हुए फ्लाइट को पाकिस्तान के कराची डायवर्ट किया गया, लेकिन एयरपोर्ट पहुंचने से पहले ही पैसेंजर की मौत हो गई। मृतक की पहचान नाइजीरिया के रहने वाले अब्दुल्ला के रूप में हुई है। पूरी खबर पढ़ें...
फ्यूल लीक, एयर इंडिया फ्लाइट की इमरजेंसी लैंडिंग, 300 यात्री अमेरिका से दिल्ली आ रहे थे
अमेरिका से दिल्ली आ रही एयर इंडिया की फ्लाइट को तकनीकी खराबी की वजह से स्वीडन के स्टॉकहोम में इमरजेंसी लैंडिंग करानी पड़ी थी। विमान में 300 यात्री सवार थे। DGCA के मुताबिक, एयर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। तभी विमान के इंजन-2 से ड्रेन मास्ट से फ्यूल लीक हुआ। पूरी खबर पढ़ें...